Ирен Аитофф

Ирен Аитофф, Ирина Давыт кызы Аитова (; 1904 елның 30 июле, Франция, Бретань, Сен-Каст-ле-Гильдо ― 2006 елның 5 июне, Франция, Париж) ― татар чыгышлы француз пианисты һәм Франциянең музыкаль тормышында якты эз калдырган вокал укытучысы.  

 Тәрҗемәи хәле 
1904 елның 30 июлендә Франциянең  Бретань төбәге Кот-д’Армор департаменты Сен-Каст-ле-Гильдо коммунасында Nathalie Irène Aïtoff, Франциядә Россиянең (Вакытлы хөкүмәтнең) Генераль консулы Давыт Аитов (1854―1933) һәм аның (икенче) хатыны Екатерина Алексеева () гаиләсендә туганBiographie Irène Aitoff Pianiste.

1928 елда Париж консерваториясен тәмамлаган. Ул тиз арада музыкаль даирәләрдә яхшы пианист буларак танылу ала, ләкин концерт карьерасы ясамаган.

70 елдан артык төрле башкаручылар һәм музыкаль коллективлар белән аккомпаниатор һәм репетитор буларак чыгыш ясый, мәсәлән, 1932―1939 елларда модель һәм шансон башкаручы җырчы  булган Иветта Гильберга (1865―1944) аккомпаниаторлык иткән.

1940 елдан соң аның исеме еш кына бөек дирижер Чарльз Мюнх (Charles Münch) исеме белән бергә яңгырый, Аитофф аның мөһим хезмәткәренә әверелә, ул җырчыларга аларның рольләрен өйрәтү, оркестр партитураларын кыскарту яки транспортлау сәләте белән билгеле була.

Австрияле дирижер  (1908―1989) Ирен Аитоффны 1962―1963 елларда Венада һәм Берлинда Клод Дебюссиның «Пеллеас һәм Мелизанда» операсын кую өчен репетитор сыйфатында чакыра (Аитофф бу операның барлык партияләрен һәм башка катлаулы әсәрләрне яттан белүе белән дан тоткан). 1996 елда 92 яшьлек Аитофф шул ук операны Лилльдә куйган француз дирижеры Жан-Клод Казадезюска (1935 елгы) ярдәмче ассистент булган.  Аитофф катнашкан башка спектакльләрдән Версальдә Джорджо Стрелер һәм Джордж Шолти куйган  Моцартның «Фигароның өйләнүе» операсын аерып күрсәтергә мөмкин (1973). Академик репертуар кысаларында Аитофф Ноэми Перуджа, Эрнст Хефлигер, Габриэль Бакье, Тереза Берганса кебек әйдәүче җырчыларга аккомпаниаторлык иткән 

Парижда югары милли музыка консерваториясендә (1972 елдан), Лионда һәм Орсе университетларында вокал укыткан. Күренекле пианист, җырчыларның таләпчән остазы, катгый музыкаль башкару стилен армый-талмый яклаучы Ирен Аитофф Моцарт музыкасына бөтенләй яңа караш кертәIrène Aïtoff, la Grande Mademoiselle. Capuseen.com . Музыкантлар аңа, шаяртып,  «Моцартның тол хатыны» () дигән кушамат тагалар. Аның  шәкертләре булган җырчыларның чыгышы турында начар сүз әйтүне аның бөтен тормышы булган эше (музыка педагогы) турында начар сүз әйтү итеп кабул иткәнRenaud Machart. Irène Aïtoff. Le Monde, 10.06.2006  .

Берничә телефильмда музыкаль мөхәррир һәм уен коралында (пианино, клавесин) уйнаучы буларак катнашкан  Irène Aïtoff - IMDb.

Гомере буе Ирен Аитофф җәмәгатьчелек игътибарыннан читтә калып килгән, әмма 1998 елда француз режиссеры  (1943 елгы) аңа багышланган «Irène Aïtoff, la grande Mademoiselle» () фильмы аңа карата киң кызыксыну уята. 

Ирен Аитофф Парижда 2006 елның 5 июнендә 101 яшендә вафат булган  Irène Aïtoff. Некролог. lemonde.fr

 Бүләкләре, мактаулы исемнәре 
 Почетлы Легион ордены кавалеры 

 Искәрмәләр 

 Сылтамалар 
 Biographie Irène Aitoff Pianiste. whoswho.fr
   Biographie Irène Aïtoff. musicme.com 
   Irène Aïtoff. IMDb 
  Irene Aitoff Discography. Discogs
 60px Irène Aïtoff, la grande Mademoiselle (фильмнан өзек; YouTube видео, 17:35)

Төркем:Әлифба буенча музыкантлар 
Төркем:Франция пианистлары
Төркем:Париж консерваториясен тәмамлаучылар
Төркем:Почетлы легион ордены кавалерлары
Төркем:Музыка педагоглары
Төркем:Дирижёрлар
Төркем:Йөзьяшәрләр